ก.ล.ต.ตรวจสอบหุ้นไทยคม
ตลาดหลักทรัพย์ตรวจสอบข้อมูลซื้อขายหุ้นไทยคมว่าเข้าข่ายผิดกฎหมายหรือไม่
16 มิ.ย. 2553

ตลาดหลักทรัพย์ตรวจสอบข้อมูลซื้อขายหุ้นไทยคมว่าเข้าข่ายผิดกฎหมายหรือไม่
นายจรัมพร  โชติกเสถียร  กรรมการและผู้จัดการ ตลาดหลักทรัพย์แห่งประเทศไทย เปิดเผยถึงการเคลื่อนไหวของราคาหุ้นบริษัทไทยคม หรือ THCOM ที่ค่อนข้างหวือหวาว่า ขณะนี้ตลาดหลักทรัพย์ได้สั่งการให้เจ้าหน้าที่เข้าไปตรวจสอบการซื้อขายหุ้นดังกล่าว ซึ่งทราบแล้วว่ามีกลุ่มใดเข้ามาซื้อขายบ้าง ซึ่งไม่สามารถเปิดเผยได้ ซึ่งยังอยู่ในขั้นตอนของสืบสวนข้อมูล รวมทั้งได้ประสานงานไปยังสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แล้ว
อย่างไรก็ตามใน ด้านของเกณฑ์กฎหมายระบุไว้ชัดเจนอยู่แล้วหากมีการเข้าข่ายสร้างราคาหรือใช้ข้อมูลภายใน ก็คงต้องดำเนินการต่อไป